আলিয়া ভাট
আলিয়া ভাট (; জন্মঃ মার্চ ১৫, ১৯৯৩) একজন ব্রিটিশ-ভারতীয় চলচ্চিত্র অভিনেত্রী। ব্রিটিশ পরিবারে জন্মগ্রহণ করা আলিয়া, চলচ্চিত্রনির্মাতা মহেষ ভাট এবং অভিনেত্রী সোনি রাজদানের কন্যা। ১৯৯৯ সালে তানুজা চন্দ্র পরিচালিত "সংঘর্ষ" চলচ্চিত্রে শিশুশিল্পীর ভূমিকায় অভিনয়ের মাধ্যমে চলচ্চিত্র জগতে তার আত্মপ্রকাশ ঘটে। পরবর্তীকালে একজন প্রাপ্তবয়স্ক অভিনেত্রী হিসেবে সিদ্ধার্থ মালহোত্রা ও বরুণ ধবনের বিপরীতে করন জোহর পরিচালিত রোমান্টিক কমেডি "স্টুডেন্ট অব দ্য ইয়ার" (২০১২) চলচ্চিত্রের মাধ্যমে তিনি নিয়মিত অভিনয় শুরু করেন; যা সে বছরের বক্স অফিস সাফল্য অর্জন করে।
কাজল অভিনীত চলচ্চিত্রের তালিকা
১৯৯৭ সালে, কজোল তার প্রথম তামিল ভাশার চলচ্চিত্র মিনসারা কানাভু-এ অভিনয় করেন। তিনি "গুপ্ত" (১৯৯৭) নামে একটি রহস্যময় একটি চলচ্চিত্রে উদাসীন প্রেমিকা রূপে অভিনয় করেন এবং নেতিবাচক ভূমিকায় অভিনয়ের জন্য প্রথম নারী হিসাবে শ্রেষ্ঠ ফিল্মফেয়ার পুরস্কার জেতেন। পরবর্তীতে ১৯৯৭ সালে, তিনি রোমান্টিক ছবি "ইশক"-এ একটি দরিদ্র মেয়ের চরিত্রে অভিনয় করেন এবং ছবিটি বক্স-অফিসে বিরাট ভাবে সফল ছিল। ১৯৯৮ সালে, তিনি তিনটি রোমান্টিক কমেডি ছবিতে নেতৃস্থানীয় মহিলা চরিত্রে অভিনয় করেন, যা বছরের সেরা বলিউড প্রযোজনার মধ্যে ছিল। ছবি গুলি হল প্যার কিয়া তো ডরনা ক্যায়, প্যায় তো হোনাহি থা, এবং কুছ কুছ হোতা হ্যা। এছাড়াও ১৯৯৮ সালে, তিনি দুশমন নামে চলচ্চিত্রে দ্বৈত ভূমিকায় অভিনয় করেন। পরের বছর, তিনি "দিল ক্যা কাযরে" চলচ্চিত্রে অজয় দেবগনের বিপরীতে অভিনয় করেন এবং বাণিজ্যিকভাবে সফলভাবে "হাম আপকে দিল মে রেহতে হেঁ" হেন ছবিতে অভিনয় করেন। এর পর, তিনি "রাজু চাচা" (২০০০) এবং "কুছ খাট্টি কুছ মিঠঠি" (২০০১) চলচ্চিত্রে অভিনয় করেন। উভয়ই ছবি বক্স অফিসে অসফল হয়।